P. Dubravay, poslanec: (2010-02-09):
Náš návrh znie takto: mení sa a dopĺňa zákon č. 300/2005 Z. z. Po prvé v § 311 sa za slová „v Slovenskej republike“ vkladajú slová „podľa § 312“. Po druhé, v § 311 sa vkladá § 311a, ktorý vrátane nadpisu znie: Úklady proti Slovenskej republike. § 311a po prvé: „Kto v úmysle dosiahnuť zmenu alebo narušenie ústavného zriadenia Slovenskej republiky, alebo jej územnej celistvosti, obranyschopnosti, zvrchovanosti, alebo jej dôležitých medzinárodných záujmov po a verejne popiera alebo verejne spochybňuje mierové zmluvy vyhlásené spôsobom ustanoveným zákonom a súvisiace zákony alebo dekréty o mierovom usporiadaní po prvej alebo po druhej svetovej vojne vrátane na ich základe uznaných štátnych hraníc Slovenskej republiky a prijatých denacifikačných zákonov, dekrétov alebo iných dokumentov.“ Po b propaguje alebo verejne ospravedlňuje historický štátny útvar, ktorý potláčal národné práva Slovákov alebo bod c vykonáva inú činnosť v uvedenom úmysle potrestá sa odňatím slobody na 1 rok až 5 rokov. Po druhé, odňatím slobody na 3 roky až 10 rokov sa potrestá, kto spácha čin uvedený v ods. 1 po a porušením dôležitej povinnosti vyplývajúcej z páchateľovho zamestnania, postavenia alebo funkcie alebo uloženému podľa zákona, po b ako člen organizovanej skupiny, po c za krízovej situácie alebo bod d v spojení s cudzou mocou alebo cudzím činiteľom. Po tretie, nadpis v § 312 sa vypúšťa. Tento zákon nadobúda účinnosť 1. mája 2010. Vážené kolegyne, kolegovia, dovoľte, aby som sa v krátkosti aj vyjadril, zdôvodnil uvedený návrh skupiny poslancov. Udalosti po vzniku samostatného a zvrchovaného štátu Slovenskej republiky, vstupu Maďarskej republiky a Slovenskej republiky do NATO a Európskej únie nevedú ku kvalitatívne vyššej úrovni bilaterálnych vzťahov medzi Maďarskou republikou a Slovenskou republikou, ale neočakávane majú práve opačný efekt. Vývoj v posledných rokoch jasne ukazuje, že maďarská rozpínavosť a iredentizmus má svoje hlboké korene, sú exaktné a systematicky živené a koncentrované na mladú generáciu. V uvedenom druhu realizované aktivity sú podporované väčšinou maďarských politických strán a ich predstaviteľmi, maďarskou emigráciou, aktívnymi politikmi a čiastočne aj vládnymi činiteľmi Maďarskej republiky. Radikalizácia extrémizmu v Maďarsku, jeho vývoz do susedných štátov v podobe návodov filozofie, ideológie, ale aj prostredníctvom politických strán rôznych združení a spolkov všade tam, kde žije maďarská národnostná menšina, systematické provokácie až paramilitantných a uniformovaných gárd nielen symbolmi uznávajúcimi veľkomaďarské idey a sentimenty, ale konkrétnymi aktivitami sú reálnymi hrozbami nielen pre štáty bezprostredne hraničiace s Maďarskou republikou, ale ako naša historická pamäť a skúsenosti ukazujú aj pre bezpečnosť a slobodu v celej Európe. Podporovanie územných požiadaviek či územných autonómií najmä národnou televíziou vysielajúcou pre Karpatskú kotlinu, t. j. pre bývalé Veľké Maďarsko, vyvoláva nielen vojnu ideí, ale aj reálnu hrozbu možných násilných konfliktov. To nie sú chiméry. To je realita, ktorú nevidí len ten, kto pred ňou vedome zatvára oči a nepočuje, kto si zapcháva uši. Je našou povinnosťou reagovať na tieto hrozby a iniciatívy verejne podporované niektorými politikmi, občanmi Slovenskej republiky maďarskej národnosti. Slovenský národ reprezentovaný svojím zvrchovaným štátom má neodňateľnú zodpovednosť za zachovanie výsledkov svojho emancipačného úsilia a svojej štátnosti i pre budúcnosť. Je to zodpovednosť predovšetkým poslancov, vlády a prezidenta republiky a je našou povinnosťou k tejto zodpovednosti sa verejne hlásiť, aby sme raz nestáli pred súdom histórie, lebo sme poznali tieto hrozby, nebezpečenstvá a sme proti nim nezakročili. Vážnosť ohrozenia významných záujmov Slovenskej republiky objektívne vyvoláva potrebu doplniť normy upravujúce ústavné zriadenie Slovenskej republiky, jej územnú celistvosť, zvrchovanosť, obranyschopnosť aj pre medzinárodné záujmy prostriedkami trestného práva v prvom diele siedmej hlavy druhej časti Trestného zákona, konkrétne ustanovenia o úkladoch proti Slovenskej republike. Navrhovaná úprava sa nedotkne nikoho, kto nebude konať v úmysle uvedenom v prvom odseku navrhovanej právnej úpravy. Neobmedzuje žiadne právo národnostných menšín ani etník žijúcich na Slovensku a je v súlade aj s čl. 34 ods. 3 Ústavy Slovenskej republiky, podľa ktorého výkon práv občanov patriacich k národnostným menšinám a etnickým skupinám zaručených v tejto ústave nesmie viesť k ohrozeniu zvrchovanosti a územnej celistvosti Slovenskej republiky a k diskriminácii jej ostatného obyvateľstva. Dovoľte, aby som sa ešte v osobitnej časti dôvodovej správy  vyjadril k niektorým častiam. K  bodu 1. Úprava  reaguje na vloženie § 311 a vrátane nadpisu za § 311, pričom nadpis Úklady proti Slovenskej republike pokrýva ako trestný čin podľa § 311, a tak aj trestný čin podľa § 312. Ustanovenie § 311, to znamená trestný čin vlastizrady má však odkazovať na navrhovanom nedotknuté ustanovenie § 312, nie nanovo zavádzajú skutkovú podstatu trestného činu úkladov proti Slovenskej republike podľa § 311a. Podporovaním je pomoc najmä materiálna, finančná alebo technickými prostriedkami, čiže slovo podporovaným takto definujeme. Môže však ísť aj o podporu morálnu, napríklad možnosť uverejniť chybný článok alebo literárne dielo. Nespomínam si, že by som niektorému z vás skákal, buďte takí láskaví. Pojem propagácia spočíva v konaní páchateľa, ktorý sám alebo za účasti ďalších osôb šíri a presadzuje myšlienky na násilné potlačovanie základných práv a slobôd. Propagácia môže byť uskutočnená slovom, vyobrazením, tlačou, prostredníctvom tlačových médií, internetom a podobne. K bodu 2. Navrhovaná úprava prináša do Trestného zákona nový trestný čin z dôvodov uvedených vo všeobecnej časti dôvodovej správy. Ide o postih nenásilných konaní proti hodnotám, záujmom a inštitúciám uvedeným v návetí ods. 1 a v tom spočíva teda nóvum oproti doterajším ustanoveniam § 311 a § 312, pričom ide o miernejší trestný čin. Pojem ústavné zriadenie podlieha po jeho trestnoprávnej aplikácii legálnej definícii podľa § 134 ods. 1 Trestného zákona. Ústavným zriadením sa rozumie demokratický systém základných práv a slobôd garantovaný náležitým usporiadaním a fungovaním orgánov štátnej moci, územnej samosprávy a politických strán a hnutí upravený Ústavou Slovenskej republiky. Ešte dôležitý pojem, aby sme to skrátili, pretože. Pojmy...